Kodeks Leicester

Kodeks Leicester ialah himpunan penulisan Leonardo da Vinci yang  sebahagian besarnya terdiri daripada penulisan saintifik. Kodeks ini mengambil nama Thomas Coke, Earl of Leicester, yang membelinya pada tahun 1719. Daripada 30 jurnal saintifik Leonardo, Kodeks ini mungkin yang paling termasyhur. 

Kodeks ini memberi wawasan tentang minda ingin tahu pelukis, ahli sains dan pemikir Zaman Pembaharuan yang definitif dan sebagai contoh luar biasa pertalian antara seni dan sains, dan daya cipta proses saintifik.

 Gambaran am 
Manuskrip tidak dalam bentuk skrip lelurus, akan tetapi ia merupakan campuran pemerhatian dan teori-teori Leonardo berkaitan ilmu falak; sifat-sifat air, batu, dan fosil; udara, dan chaya cakerawala. Tajuk-tajuk yang dibincangkan termasuk:

 penjelasan mengapa fosil dan ditemui di kawasan gunung-ganang. Beratus tahun sebelum plat tektonik menjadi teori, Leonardo mempercayai bahawa gunung-ganang berasal dari dasar laut yang menaik sehinggalah membentuk gunung.
 pergerakan air. Ini menjadi topik utama Kodeks Leicester. Antara lain, leonardo menulis tentang pengaliran air di dalam sungai, dan bagaimana ia terjejas oleh rintangan kepada pengaliran. darpiada pemerhatiannya beliau membuat saranan berkaitan pembinaan jambatan dan hakisan.
 kilauan Bulan. Leonardo membuat tekaan bahawa permukaan Bulan disaluti air, yang memantul cahaya Matahari. Dalam model ini, ombak-ombak pada permukaan Bulan menyebabkan pantulan cahaya ke pelbagai arah, dan dengan ini cuba menerangkan mengapa Bulan tidak seterang Matahari. Leonardo menerangkan bahawa cahaya kabur pada bahagian gelap bulan sabit disebabkan cahaya Matahari yang terpantul dari Bumi. Justeru, beliau memerikan fenomenon pancaran planet seratus tahun sebelum ahli falak Jerman, Johannes Kepler, membuktikannya.

Dari segi fizikal, Kodeks berbentuk 18 helaian kertas, setiap satu dilipat setengah dan ditulis pada kedua-dua muka, membentuk dokumen lengkap berhalaman 72 muka. Helaian-helaian digam buat sautu ketika, akan tetapi sekarang halaman-halaman dipamerkan berasingan. Ia ditulis tangan dalam bahasa Itali oleh Leornado, dengan tulisan cermin dan disokong dengan banyak lukisan dan diagram.

 Penamaan 

Kodeks dibeli pada tahun 1980 oleh tokoh industri dan pengumpul seni Armand Hammer daripada pewaris Leicester. Hammer cuba menukar nama Kodeks kepada Kodeks Hammer. 

 Sejarah terakhir 

Kodeks dijual kepada Bill Gates oleh syarikat lelongan Christie's pada 11 November 1994 dengan harga $US30,802,500 di New York.Christie, Manson and Woods, sale 8030, 11 November 1994 Selepas pembelian, Gates mengimbas halaman-halamannya yang sebahagiannya diedarkan sebagai fail penyelamat skrin dan kertas dinding dalam CD-ROM sebagai Microsoft Plus! for Windows 95. sebuah CD komprehensif bertajuk  Leonardo da Vinci diedarkan oleh Corbis pada tahun 1997.

 Lihat juga 
 Kodeks Trivulzianus
 Kodeks Arundel

 Rujukan 

 Bacaan lanjut 

  volume 2: ISBN 0-486-22573-9. A reprint of the original 1883 edition.

 Pautan luar 
 American Museum of Natural History site for 1996-1997 exhibit of the Codex
 Seattle P-I site for 1997 Seattle Art Museum exhibit of the Codex, including background info
 News report of Japan opening, September 2005
 Leonardo da Vinci : The Codex Leicester
 Chester Beatty Library, Dublin, Ireland
 The sale of the Codex Hammer, November 11 1994
Leonardo da Vinci: anatomical drawings from the Royal Library, Windsor Castle, exhibition catalog fully online as PDF from The Metropolitan Museum of Art, which contains material on Codex Leicester (see index)

Kategori:Kodeks karya Leonardo da Vinci